Fly from Here

Fly from Here er et studioalbum fra det britiske progressiv rock-bandet Yes, utgitt i 2011. Albumet er bandets første rene studioalbum siden Magnification fra 2001. Dette er også bandets første album med vokalisten Benoît David. Keyboardisten Geoff Downes medvirker for første gang siden albumet Drama fra 1980. Produsent er Trevor Horn, som var vokalist på albumet Drama, og produsent på albumet 90125 fra 1983. Det er også utgitt en spesialutgave med en bonus-DVD som inneholder en dokumentarfilm om innspillingen av albumet.  

Fly from Here – Return Trip ble utgitt i 2018, og er en remixet og remastered versjon med Trevor Horn som vokalist og med diverse instrument-overdubbinger.

Albumet kom på 30.-plass på UK Albums Chart i Storbritannia, 36.-plass på Billboard 200 i USA og på 24.-plass på VG-lista topp 40 i Norge.VG-lista – Yes 

Bakgrunn

Albumets tittelspor, «Fly from Here», er en komposisjon som varer i 23 minutter og 49 sekunder. Den består av tre hovedtemaer, og er delt opp i seks seksjoner med egne spornummer som bindes sammen av instrumentale mellomspill. Komposisjonen er hovedsakelig basert på låten «We Can Fly from Here», som ble skrevet med tanke på inklusjon på albumet Drama, men som ble utelatt. En konsertversjon av «We Can Fly from Here» ble utgitt på samlealbumet The Word Is Live i 2005. Etter at Downes og Horn forlot Yes i 1981, spilte de inn en demoversjon som The Buggles. Denne versjonen var ment for albumet Adventures in Modern Recording, men ble nok en gang utelatt. Denne demoversjonen var med som bonusspor på nyutgivelsen av Adventures in Modern Recording.   

Låten «Life on a Film Set» er basert på The Buggles-demoen «Riding a Tide», som også ble utgitt som bonusspor på nyutgivelsen av Adventures in Modern Recording. De andre sangene er nye komposisjoner.

Albumets cover er designet av Roger Dean, som har stått bak en rekke av Yes' albumcovere. Coveret er fra et maleri Dean startet å male en gang på 1970-tallet. Maleriet ble fullført først i 2011 da bandet ønsket å benytte det til dette albumet.

Sporliste

«Fly from Here – Overture» (Trevor Horn, Geoff Downes) – 1:53
«Fly from Here Pt I – We Can Fly» (Horn, Downes, Chris Squire) – 6:00
«Fly from Here Pt II – Sad Night at the Airfield» (Horn, Downes) – 6:41
«Fly from Here Pt III – Madman at the Screens» (Horn, Downes) – 5:16
«Fly from Here Pt IV – Bumpy Ride» (Steve Howe) – 2:15
«Fly from Here Pt V – We Can Fly (reprise)» (Horn, Downes, Squire) – 1:44
«The Man You Always Wanted Me to Be» (Squire, Gerard Johnson, Simon Sessler) – 5:07
«Life on a Film Set» (Horn, Downes) – 5:01
«Hour of Need»	(Howe) – 3:07
«Solitaire» (Howe) – 3:30
«Into the Storm» (Squire, Oliver Wakeman, Howe, Horn, Benoît David, Alan White) – 6:54
Bonusspor på Japansk versjon
«Hour of Need» (utvidet versjon) (Howe) – 6:45
Bonus-DVD – Spesialutgave
«The Making of Fly from Here Documentary» – 18:29

 Fly from Here – Return Trip 


Tidlig i 2016 foreslo Alan White at Trevor Horn skulle synge vokalen på Fly from Here. Dette mente han ville bli det egentlige oppfølger-albumet til Drama fra 1980. Horn ble inspirert av dette, og startet arbeidet med nyinnspilling av vokalene på albumet i mai 2016. Horn remixet og gjorde en remaster av albumet og enkelte sanger og seksjoner av sanger fikk nytt arrangement. Geoff Downes og Steve Howe var også i studio for å bidra med overdubbing av gitar og keyboardFly from Here – Return Trip hos ultimateclassicrock.com.

Fly from Here – Return Trip ble utgitt 25. mars 2018 på PledgeMusic og inneholder også den nye sangen «Don't Take No for an Answer», skrevet og sunget av Steve HoweFly from Here – Return Trip på yesworld.com. Roger Dean tegnet et nytt cover til denne versjonen av albumet. 

Sporliste
«Fly from Here – Overture» (Trevor Horn, Geoff Downes) – 1:52
«Fly from Here Pt I – We Can Fly» (Horn, Downes, Chris Squire) – 5:04
«Fly from Here Pt II – Sad Night at the Airfield» (Horn, Downes) – 5:25
«Fly from Here Pt III – Madman at the Screens» (Horn, Downes) – 4:36
«Fly from Here Pt IV – Bumpy Ride» (Steve Howe) – 2:16
«Fly from Here Pt V – We Can Fly (reprise)» (Horn, Downes, Squire) – 2:18
«The Man You Always Wanted Me to Be» (Squire, Gerard Johnson, Simon Sessler) – 5:25
«Life on a Film Set» (Horn, Downes) – 5:06
«Hour of Need»	(full versjon) (Howe) – 6:46
«Solitaire» (Howe) – 3:31
«Don't Take No for an Answer» (Howe) – 4:22
«Into the Storm» (Squire, Oliver Wakeman, Howe, Horn, Benoît David, Alan White) – 6:55

Personell
Benoît David – vokal (2011-utgivelsen)
Trevor Horn – vokal (2018-utgivelsen)
Chris Squire – bass, bakgrunnsvokal, hovedvokalist på «The Man You Always Wanted Me to Be»
Steve Howe – gitarer, bakgrunnsvokal, hovedvokalist på «Don't Take No for an Answer» på 2018-utgivelsen
Alan White – trommer
Geoff Downes – keyboard
Andre medvirkende
Oliver Wakeman – keyboard på «We Can Fly», «We Can Fly (reprise)» og «Hour of Need»
Trevor Horn – bakgrunnsvokal, keyboard
Luís Jardim – perkusjon
Gerard Johnson – piano på «The Man You Always Wanted Me to Be»

Referanser

 Eksterne lenker 


Kategori:Yes-album
Kategori:Musikkalbum fra 2011
Kategori:Progressiv rock-album